kardosdrur/scandi-wiki huggingface dataset:
Ordrup Kirkegård

Ordrup Kirkegård er en dansk kirkegård beliggende i Ordrup nord for København. Den er anlagt i 1892. En stor del af den er anlagt af gartner G.N. Brandt, som fra 1901 til 1927 var ansat som graver ved kirkegården. Den er udvidet i 1917, således at den i dag er på 57.400 m². Kirkegårdens kapel er tegnet af Edvard Thomsen, mens relieffet over kapellets hoveddør er lavet af Einar Utzon-Frank. Kapellet anvendes ikke længere.

Den første begravelse fandt sted 22. juli 1892, og siden har kirkegården betjent befolkningen i Skovshoved, Ordrup og Charlottenlund (Ordrup og Skovshoved sogne). En del af kirkegårdens grave er registreret som bevaringsværdige, og der ligger mange skuespillere og kunstnere på Ordrup Kirkegård. Kirkegården fungerer i dag i stor udstrækning som park.

Kendte begravet på Ordrup Kirkegård 

 Harald Agersnap
 Henning Ahrensborg
 Per Barfoed
 Viggo Barfoed
 Hilmar Baunsgaard
 Karina Bell
 Karen Berg
 Elisabeth Bergstrand Poulsen
 Ingvar Blicher-Hansen
 Ester Boserup
 Mogens Boserup
 Zita Boye-Møller
 G.N. Brandt
 Viggo Brøndal
 Jens Byskov
 Erik Carlsen
 Aksel E. Christensen
 Aage Højland Christensen
 Carl Henrik Clemmensen
 S. Clod Svensson
 Uffe Ellemann-Jensen
 Ejner Federspiel
 Vilhelm H. Finsen
 Else Fischer
 Mogens Fog
 Erik Ellegaard Frederiksen
 Otto Gelsted
 Kai Ginsborg
 Christian Glarbo
 Norman Granz
 Ejner Graae
 Frederik Hegel
 Frederik V. Hegel
 Jacob Hegel
 Herman Heilbuth
 Otto Helms
 Frits Helmuth
 Osvald Helmuth
 Per Henriksen
 Louis Hjelmslev
 Einar Holbøll
 Andreas Holck
 Axel Holck
 Harry Hylén
 Arne Jacobsen
 C.P. Jürgensen
 Nina Kalckar
 Per Kampmann
 Sam Kaner
 Hans Kirk
 Jan Kjærulff
 Torben Krogh
 Karl Krøyer
 Bent Kæmpe
 Kay Larsen
 Ronny Lerche
 Jens Lillelund
 Asger Lundbak
 Mouritz Mackeprang
 Ernst Mentze
 Ejnar Mikkelsen
 Carl Moltke
 Ebbe Munck
 Arvid Müller
 Peder Møller
 Preben Neergaard
 Arthur Nielsen
 Harald Nielsen
 Kurt 'Nikkelaj' Nielsen
 Lauritz Nielsen
 Marius Nyeboe
 Jørgen Olrik
 Tove Ólafsson
 Hans Parkov
 Knud Parkov
 Thorvald Pedersen
 Hans Gyde Petersen
 Clara Pontoppidan
 Axel Poulsen
 Agnete von Prangen
 Bjørn Puggaard-Müller
 Otto E. Ravn
 Charlotte Ernst Reichhardt
 Poul Reichhardt
 Sonja Rindom
 Johan Rohde
 Ruth Bryan Owen Rohde
 Volmer Rosenkilde
 Kristian Rørdam
 Frits Schlegel
 Svend S. Schultz
 Frederik Schyberg
 Robert Schyberg
 Erik Seidenfaden
 Tøger Seidenfaden
 Willy Skjold Burne
 J.F. Steffensen
 Jens Søndergaard
 Ejnar Thomassen
 Arnoff Thomsen
 Henry Ussing
 Helle Virkner
 T. Vogel-Jørgensen
 Karl Wedell-Wedellsborg
 Poul Wiedemann (ukendtes plæne)

Litteratur

Eksterne henvisninger 
 Om Ordrup Kirkegård på arkitekturbilleder.dk 
 Ordrup Kirkegård på Gentofte Kommunes hjemmeside
 

Kirkegårde i Gentofte Kommune
Kirkegård
Qom (provins)

Qom (persisk: قم) er en af de 30 provinser i Iran. Provinsen dækker en areal på 11.526 kvadratkilometer. Den ligger i den nordlige del af landet, og provinsens hovedby er byen Qom. Den blev dannet af en del fra provinsen Teheran i 1995.

Provinser i Iran
Stationer på Den Transiranske Jernbane
Radisson Blu Scandinavia Hotel (København)

Radisson Blu Scandinavia Hotel, København er et hotel i København. Hotellet ligger på Islands Brygge på  Ny Tøjhusgrunden lige uden for Københavns volde først på Amager. Det er med sine 86 meter og 26 etager Danmarks næsthøjeste hotel efter Aarhus City Tower. Med sine 542 værelser var det Danmarks største hotel indtil 2009, men er nu det fjerdestørste efter Bella Sky og CABINN Metro i Ørestaden og Tivoli Hotel ved Kalvebod Brygge. Hotellet er en del af den internationale kæde Radisson Hotels.

Hotellet er bygget i 1973, designet af arkitekterne Ejner Graae og Bent Severin. I komplekset findes desuden Casino Copenhagen. 

Indtil 1994 var hotellet ejet af SAS, derefter delvist, og i 2006 solgte SAS sine sidste aktier i moderselskabet Rezidor Hotel Group.

Faciliteter 
Hotellet har to restauranter: Blue Elephant (thailandsk) og Filini (italiensk).

På hotellet findes et fitnesscenter drevet af Sporting Health Club.

Se også
 Radisson Blu Royal Hotel
 Københavns hoteller

Referencer

Eksterne henvisninger 

 Hjemmeside for Radisson Blu Scandinavia Hotel Copenhagen 

Hoteller i København
Amager
Islands Brygge
Etableret i 1973
Markazi (provins)

Markazi (استان مرکزی på persisk) er en af de 30 provinser i Iran. Ordet markazi betyder central på persisk.

Markazi ligger i den vestlige del af Iran, og provinsens hovedby er Arak. Provinsens indbyggertal er estimeret til 1,35 millioner. De nuværende grænser er fra 1980'erne, hvor provinsen blev delt i den nuværende Markazi og provinsen Teheran, og mindre dele blev en del af provinserne Esfahan, Semnan og Zanjan.

De store byer i provinsen er: Saveh, Arak, Mahallat, Khomein, Delijan, Tafresh, Ashtian og Shazand (før kendt som Sarband) .

Provinser i Iran
CMAS

Confédération Mondiale des Activités Subaquatiques (forkortet CMAS, dansk Verdenssammenslutningen for undervandsaktiviteter) er en international organisation, der samler de enkelte nationale dykkerforbund.

CMAS blev dannet i januar 1959 og er organiseret i en bestyrelse, samt tre komiteer for henholdsvis sport, videnskab og teknik.

Den repræsenteres i Danmark af Dansk Sportsdykker Forbund.

Kvalifikationer og certifikater 

CMAS anvender et stjernesystem (*) til graduering af dykker- og instruktørcertifikater.
Her følger en oversigt over de certifikater og uddannelser, som udbydes i Danmark.

Dykker certificater 

1 stjerne – begynderniveau.

2 stjerner – selvstændig dykker.

3 stjerner – dykkerleder.

4 stjerner – dykkerprojektleder. Denne certificering kan ikke opnås gennem en egentlig uddannelse. Certificeringen tildeles af Teknisk Udvalg under Dansk Sportsdykker Forbund efter indstilling.

Snorkeldykker-certifikater 
1 stjerne – begynder.
2 stjerner – selvstændig.

3 stjerner – avanceret.

Instruktørcertifikater 
1 stjerne – svømmehal og afskærmet åbentvands-instruktør. Kan uddanne 1-, 2- og 3-stjernede dykkere i teori og 1-stjernede dykkere i praktik).2 stjerner – åbentvands-instruktør. Kan uddanne alle grader af sportsdykkere og deltage i uddannelse af instruktører.3 stjerner – instruktørtræner. Kan uddanne alle grader af dykkere og instruktører.

Specialeinstruktører 
Nitrox-instruktør.
Advanced Nitrox-instruktør.
Trimix-instruktør.
Foto-instruktør.
Fridykker (Apnea) instruktør.
Rebreather-instruktør.
Gasblender og service-tekniker-instruktør.
Vrag-instruktør 1
Vrag-instruktør 2

Eksterne henvisninger 
 C.M.A.S. Officiel hjemmeside
 CMAS instruktør i Danmark 

Internationale sportsorganisationer
Sportsdykning
Certificering
Plautus

Titus Maccius Plautus, oftest blot benævnt Plautus, født omkring 254 f.Kr. i Sarsina, Umbrien, død omkring 184 f.Kr. (sandsynligvis i Rom), var en romersk komedieforfatter, hvis komedier forblev populære i flere hundrede år efter sin død.

Plautus' komedier er blandt de tidligste intakte værker i den latinske litteratur og er hovedkilden til det såkaldte arkaiske latin. Han menes at have skrevet 130 stykker, hvoraf de 20 er bevarede, bl.a. Den stortalende soldat, Den gerrige og Spøgelseshuset.

Plautus var en af de tidligste pionerer inden for musikteater. Hans genre kaldes ny komedie, og stykkerne er skrevet i en græsk kontekst. Det er psykologiske intrigekomedier, karakterstykker, hvor personerne ofte står i modsætningsforhold til hinanden. Det er ofte bearbejdede udgaver af græske originalstykker, nu tabte i deres græske form, hvor Plautus bl.a. har tilføjet mere humor til stykkerne.

Flere senere europæiske komediedigtere, bl.a. Molière og Ludvig Holberg, lod sig inspirere af Plautus, og nogle omskrev hans stykker. F.eks. reviderede Molière Plautus' stykke Amphitryon.

Litteratur 
 Søren Chr. Hindsholm, Plautus' verden : økonomiske og sociale relationer i komedierne, Museum Tusculanum, 1990. (Studier fra sprog- og oldtidsforskning, nr. 313 = 98. bind = Årgang 1988). .

Eksterne henvisninger 

 Biografisk materiale om Plautus (engelsk)
 Plautus' værker (engelsk)
 Et af Plautus' stykker

Latinske forfattere
Dramatikere fra Romerriget
Tjek fødsels- og dødsår
Ølby Kirke (Køge Kommune)

Ølby Kirke er en lille moderne kirke bygget i 1997, som en permanent afløser for en vandrekirke, der havde ligget i nærheden siden 1985.

Kirken ligger ved Ølbycentret nord for Ølby Station over for det ligeledes relativt nybyggede Køge Svømmeland og danner dermed en slags moderne "portal" imellem det nordlige Køge og Ølbycentret.

Kirkes arkitekter er Inger og Johannes Exner

Galleri

Eksterne kilder og henvisninger 

 Ølby Kirke hos KortTilKirken.dk

Kirker i Køge Kommune
Kirker i Roskilde Stift
Kirker i Roskilde Amt
The Dark Roses

The Dark Roses er en dansk graffitigruppe fra København. Stiftet nytårsaften 1984, af to medlemmer fra 'The New Nation', Cobra and Doggie. The Dark Roses er en af Skandinaviens graffitipionerer og siden gruppens fødsel har kunstnere, såsom: Seeny, Pirat, Crazy Cat, Stich, Cobra, Leece, Snaky, Jeen, Rodrigo, Case D., Mini, Gooser, Pearl, Aim, Freez, Dwane, Sonic, Dozo, Sece, Fuse, Noiz, Avelon og Doggie taget del i udviklingen af The Dark Roses. Selvom store dele af gruppens medlemmerne ikke længere er udøvende graffitimalere eksistere den endnu.

Blandt andet i januar 2007 stiftede gruppen en NetBiennial. En non-profit 'graffiti' internet biennial, der i hovedtræk er uden censur, er gratis og åben for alle html/xhtml kunstnere.

Udvalgt Litteratur 
 1985 Dansk Wildstyle Graffiti af Peter Skaarup, Libero

Ekstern henvisning 
 The Dark Roses entry
 NetBiennial entry

Graffitikunstnere fra Danmark
Malere fra Danmark
Grupper
Willie Dixon

William James Dixon (1. juli 1915 – 29. januar 1992 i Vicksburg, Mississippi) var en amerikansk blues-bassist, -sanger, -sangskriver og -pladeproducer. Han arbejdede blandt andet som producer for Chess & Checker Records i Chicago og opfattes som en af nøgleskikkelserne bag skabelsen af Chicago blues. Dette indebar blandt andet samarbejde med Chuck Berry, Muddy Waters, Howlin' Wolf, Led Zeppelin, Otis Rush, Bo Diddley, Little Walter, Sonny Boy Williamson, Koko Taylor, Little Milton, Eddie Boyd, Jimmy Witherspoon, Lowell Fulson, Willie Mabon, Memphis Slim, Washboard Sam m.fl.

Historie 
I sine pubertetsår havde han mange gnidninger med loven og besluttede sig for at tomle til Chicago. Der optog han en boksekarriere, og i 1936 vandt han titlen The Golden Gloves som sværvægter.

I 1940'erne stagnerede hans udvikling som bassist, da han modsatte sig sin værnepligt under 2. verdenskrig. Denne handling resulterede i 10 måneders fængsel. Efter krigen genforenedes han med sin Baby Doo Caston, og sammen dannede de The Big Three Trio, som senere fik Columbia Records som pladeselskab. Efter en rum tid skrev Dixon kontrakt med Chess Records som kunstner, og i 1951 blev han fuldtidsansat for selskabet. Hans forhold til dem var til tider anstrengt, skønt han var ansat helt fra 1948 til i starten af 1960'erne. 

Senere indspillede han på Bluesville Records.

Han havde diabetes og hans helbred blev derfor forværret gennem 1970'erne og 1980'erne, hvilket endte med at et ben måtte amputeres. 
Willie Dixon døde af hjertesvigt i Burbank, Californien i 1992. Han blev begravet på Burr Oak Cemetery i Alsip, Illinois.

Musikere fra USA
Howlin' Wolf

Chester Arthur Burnett (født 10. juni 1910 i White Station nær West Point, Mississippi, død 10. januar 1976), bedre kendt som Howlin' Wolf eller andre gange, The Howlin' Wolf, var en amerikansk bluesmusiker og sanger.

Han var en indflydelsesrig bluessanger, sangskriver, guitarist og mundharmonikaspiller. Han var bl.a. kendt for numrene "Spoonful", "Smokestack Lightning", "Killing Floor" og "Backdoor Man".

Bluesmusikere fra USA
Sangere fra USA
Sangskrivere fra USA
Guitarister fra USA
Youssou N'Dour

Youssou N'Dour (født 1. oktober 1959 i Dakar, Senegal) er en senegalesisk sanger og komponist. Han var medvirkende til at udvikle den nutidige populærmusik i Senegal, der på wolof-sproget kaldes mbalax. Musikken er en kombination af traditionel senegalesisk griot-percussion og lovprisningssang, med afro-cubanske arrangementer.

Biografi 
Som følge af verdensmusikkens opblomstring, opnåede N'Dour i 1990'erne også opmærksomhed på det vestlige marked. Her samarbejdede han blandt andre med Peter Gabriel og Wyclef Jean. Hans bedst kendte single er nok "7 Seconds", som han indspillede i 1994 sammen med den svenske sangerinde Neneh Cherry. 

Den 13. februar 2005 modtog N'Dour en Grammy for Égypte, som bedste verdensmusikalbum.

Han organiserede Africa Live-koncerten, som fandt sted den 12.-13. marts 2005 i Dakar, hvor nogle af de mest velrenomerede afrikanske musikere optrådte. Koncerten var del i "Roll Back Malaria"-kompagnen, der støtter bekæmpelsen af sygdommen malaria, som rammer millioner af mennesker primært i Afrika.

Ved Live 8-koncerten den 2. juli 2005, sang han duet med Dido i London og Paris. 

Youssou N'Dour optrådte bl.a. sammen med Angélique Kidjo i Danmark i december 2009 ved FN klimatopmødet.

Diskografi

Album 
 1984: Bitim Rew
 1986: Nelson Mandela
 1988: Immigrés
 1989: The Lion (Gainde)
 1990: Set
 1992: Eyes Open
 1994: The Guide (Wommat)
 1995: Gainde – Voiced from the Heart of Africa
 1996: Djamil
 1997: Le Na Thiass
 1997: St. Louis
 1997: Inédits 1984-1985
 1999: Rewmi
 2000: Lii
 2000: Le grand bal à Bercy
 2000: Joko
 2001: Ba Tay
 2001: Le grand bal vol 1 & 2
 2002: Et ses amis
 2002: Nothing.s in Vain (Coono du réer)
 2004: Égypte 
 2006: Badou

Opsamlinger 
 1990: Best of
 1998: Best of the 80s
 2001: Birth of a Star

Eksterne henvisninger 

 Officiel hjemmeside /
 

Musikere fra Senegal
Har spillet på Roskilde Festival
Dansk Frisør og Kosmetiker Forbund

Dansk Frisør og Kosmetiker Forbund (DFKF) er en sammenslutning af frisører og kosmetikere (herunder make up-artister).

Siden 2013 er DFKF en del af Serviceforbundet

Indtil 2013 var det et selvstændigt fagforbund, men tilsluttede sig så Serviceforbundet. DFKF er dog fortsat som en selvstændig landssammenslutning under Serviceforbundet. Dansk Frisør og Kosmetiker Forbund var som selvstændigt fagforbund medlem af LO. 

Forbundet tager sig bl.a. af ansættelsesretlige spørgsmål, sociale forhold og arbejdsskader.

Samtidig med at Lone Frost fik formandsposten, stemte generalforsamlingen for at gennemføre en sammenslutning med Serviceforbundet. Serviceforbundet er under LO, men Dansk Frisør og Kosmetiker Forbund vil i fremtiden ikke selv være medlem af LO, indirekte er de dog stadig medlem gennem Serviceforbundet.

Historie

Forbundet blev stiftet på en generalforsamling i 1911.

Den første formand var V. Reinvall-Hansen, han havde siden 1898 været formand for barber- og frisørsvendens forening i København.

Han blev afløst på formandsposten i 1915 af H. M. Christensen. I 1958 valgtes Arnold Hansen til formand.

I 1992 valgtes Poul Monggaard, der efter 21 år på posten, i 2013 blev afløst af Lone Frost, den nuværende formand.

Medlemmer

Foreningen havde 4.033 medlemmer pr. 2013, hvoraf 3.865 var kvinder.

Eksterne henvisninger
 Dansk Frisør og Kosmetiker Forbunds hjemmeside

Kilder 

Fagforbund under FH
Etableret i 1911
Blik- og Rørarbejderforbundet i Danmark

Blik- og Rørarbejderforbundet i Danmark er et fagforbund under FH, Fagforbundet kaldes populært Blik og Rør. Blik og Rør organiserer den største faglærte gruppe i VVS-branchen. Til forbundets medlemmer hører blikkenslagere, rørlæggere, VVS-montører, VVS- og energimontører, VVS- og industrimontører, VVS-, tag- og facademontører, VVS- og ventilationsmontører, rustfast industriblikkenslagere samt skorstensfejere.

Forbundets medlemmer arbejder primært med at installere og vedligeholde tekniske installationer. Tekniske installationer, som omfatter energi (fx fjernvarme, naturgas og solvarme), vand (brugsvand og afløb) og ventilation (klima, aircondition og genvinding) og oliefyrsservice, skorstensfejning og rensning af ventilationsanlæg.

En anden stor gruppe i forbundet er beskæftiget med tag- og facadearbejde, f.eks. både med vedligeholdelse af gamle slotte og bygninger med kobber- og naturskifer samt bånddækning i zink, aluminium og kobber på nybyggeri.

Hvert år er der ca. 700 unge, der starter på VVS-uddannelserne; heraf vælger de fleste uddannelsen som VVS- og energimontør.

Blik og Rør har 40 afdelinger over hele landet.

Historie 
Blik og Rørarbejderforbundet blev stiftet i 1890.

Blik og Rør var medlem af hovedorganisationen LO.

Fagforbundet havde 9.139 medlemmer i 2014; dermed var fagforbundet et af de mindste fagforbund, som var medlem af LO.

Siden d. 1. januar 2019 er forbundet medlem af Fagbevægelsens Hovedorganisation.

Rækken af formænd 

 Hans Jensen (1981 - 1987)
Max Meyer ( 2002 - 2018)
 Henrik W. Petersen (2018 - nu) nuværende formand

Ekstern henvisning 
 Blik- og Rørarbejderforbundet i Danmarks hjemmeside

Referencer 

Fagforbund under FH
Etableret i 1890
Rødalger

Rødalger (Rhodophyta, fra oldgræsk: ῥόδον rhodon, "rose" og φυτόν phyton, "plante") er en division af alger, der hører under planteriget. De indeholder farvestoffet Klorofyl A. Rødalger er en af de ældste grupper af planter. Rødalgerne er også en af de største grupper af alger, med mere end 7.000 anerkendte arter. Hovedparten af rødalgerne findes i Florideophyceae-klassen, som hovedsageligt omfatter flercellede marine alger, heraf en del tang. Kun ca. 5% af rødalgerne forekommer i ferskvand, mens resten forekommer i salt- og brakvand.

De ældste fossiler af eukaryote celler er af rødalger på 1,6 milliard år.

Rødalgerne udgør en veldefineret gruppe karakteriseret ved at have eukaryotiske celler uden flageller og centrioler, grønkorn der mangler et udvendigt endoplasmatisk reticulum og som indeholder ustakkede tylakoider, og benytter fykobilisom-proteiner som pigment, hvilket giver dem deres røde farve

Klassifikation 
Division: Rhodophyta
 Underdivision: Rhodellophytina
 Klasse: Rhodellophyceae
 Orden: Porphyridiales
 Orden: Cyanidiales
 Orden: Compsopogonales
 Underdivision: Macrorhodophytina
 Klasse: Bangiophyceae
 Orden: Erythropeltidales
 Orden: Bangiales (Eks. Porphyra umbilicalis)
 Orden: Rhodochaetales
 Klasse: Florideophyceae
 Orden: Acrochaetiales
 Orden: Palmariales
 Orden: Nemaliales
 Orden: Ahnfeltiales
 Orden: Gelidiales
 Orden: Gracilariales
 Orden: Bonnemaisoniales
 Orden: Cryptonemiales
 Orden: Hildenbrandiales
 Orden: Corallinales
 Orden: Gigartinales
 Orden: Plocamiales
 Orden: Rhodymeniales
 Orden: Ceramiales (Eks. Rødtråd)

Kilder 

 Taxonomicon – Phylum Rhodophyta
Annihilator

Annihilator er et canadisk metal-band startet i 1984 af guitaristen Jeff Waters. Der har været mange udskiftninger i bandet, der nu består af Dave Padden, Jeff Waters, Russell "The Woodsman" Bergquist og Alex Landenburg.

Udgivelser 
 Alice in Hell (1989)
 Never, Neverland (1990)
 Set the World on Fire (1993)
 Bag of Tricks (compilation) (1994)
 King of the Kill (1994)
 Refresh the Demon (1996)
 In Command (live) (1996)
 Remains (1997)
 Criteria for a Black Widow (1999)
 Carnival Diablos (2001)
 Waking the Fury (2002)
 Double Live Annihilation (live) (2003)
 The Best of Annihilator (compilation) (2004)
 All for You (2004)
 Wacken Open Air Festival 2003 (2004) – bootleg
 The One (EP) (2004)
 Schizo Deluxe (2005)
 Metal (2007)
 Annihilator (2010)
 Feast (2013)
 Suicide Society (2015)
 For the Demented (2017)
 Ballistic, Sadistic (2020)

Singles 
 Stonewall (1990)
 Phoenix Rising (1991
 Never, Neverland (1991)
 Set the World on Fire (1993)

Demos & Promos 
 Welcome To Your Death (1985)
 Phantasmagoria (1986)
 Alison Hell (1988)
 The Fun Palace (promo) (1990)
 I'll Show You My Gun (promo) (1994)

DVD 
 Ten Years In Hell (2006)

Eksterne henvisninger 
 Official webpage

Metalgrupper fra Canada
Thrash metal-grupper
Musikgrupper fra 1984
Pressostat

En pressostat er en elektrisk kontakt, som er styret af tryk. Den sidder bl.a. i vaskemaskiner. En pressostat er udstyret med en form for "sejl", som kan blive påvirket af tryk. Når der kommer tryk mod sejlet i kontakten lukker/åbner denne.

Elektroniske komponenter
Transducere
Patricia Routledge

Patricia Routledge, CBE (født 17. februar 1929) er en engelsk skuespiller, sanger og lydbogsindlæser, der nok mest er kendt for rollen som den snobbede Hyacinth Bucket i den britiske tv-serie Fint skal det være.

Baggrund 
Routledge blev født i Birkenhead i Cheshire i 1929. Etter at have fuldført en uddannelse ved Birkenhead High School og University of Liverpool, begyndte hun sin skuespilkarriere ved Liverpool Playhouse. Hun studerede også ved Bristol Old Vic Theatre School.

Karriere

Teater 
Routledge har optrådt i en mængde sceneproduktioner, blandt andet Little Mary Earnest, Noises Off, The Importance of Being Earnest og The Solid Gold Cadillac. Hun havde sin debut på Broadway i 1969 i musicalen Darling of the Day, en optræden, som hun vandt en Tony-pris for.

Efter Darling of the Day havde Routledge roller i flere mindre succesfulde produktioner.

Film og TV 
Routledge har optrådt i flere TV-serier, blandt andet Coronation Street og Fint skal det være. I Fint skal det være havde hun rollen som den snobbede Hyacint Bucket (som kræver, at folk udtaler hendes efternavn som Bouquet), der er kendt for sine Candlelight Suppers.

I 1996 fik hun hovedrollen i en anden TV-serie, Hetty på Sporet, hvor Dominic Monaghan havde rollen som hendes assistent.

I 1993 blev Routledge tildelt OBE, og i 2004 blev hun forfremmet til CBE.

Lydbøger i udvalg 
 Emily Bronte: Wuthering heights (1983)
 Lewis Carroll: Alice's adventures in wonderland (1989)

Referencer

Eksterne henvisninger 
 
 

Skuespillere fra England
Personer tildelt Commander of the Order of the British Empire
Geoffrey Hughes

Geoffrey Hughes (2. februar 1944 i Wallasey, Cheshire – 27. juli 2012) var en engelsk skuespiller, der i Danmark primært var kendt som Vernon Scripps i Små og store synder og Onslow i Fint skal det være. Han begyndte sin skuespilkarriere på Victoria Theatre i Stoke-on-Trent.
Hans store gennembrud var at lægge stemme til Paul McCartney i tegnefilmen Yellow Submarine.
Han havde også medvirket i The Likley Lads og Z cars.
 
Geoffrey boede i Northamptonshire sammen med sin kone Susan.

Geoffrey døde som 68 årig af prostatakræft.

Kilde

Eksterne henvisninger 
 

Skuespillere fra England
Clive Swift

Clive Walter Swift (født 9. februar 1936 – 1. februar 2019) var en engelsk skuespiller.

Uden for Storbritannien er han mest kendt for sin rolle som den meget føjelige Richard Bucket, der hele tiden gør hvad hans kone Hyacinth siger, i den britiske TV-serie Fint skal det være. Swift var også med i flere spillefilm, blandt andet spillede han rollen som Sir Ector i fantasydramaet Excalibur fra 1981. Andre film er Vejen til Indien (1981), Death Line (1971) og Frenzy (1972). Swift medvirkede også i den fjerde sæson af Doctor Who.

Swift blev født i Liverpool, søn af Lily Rebecca (née Greenman) og Abram Sampson Swift. Han blev uddannet på Clifton College and Gonville og Caius College, Cambridge, hvor han læste engelsk litteratur. Han var tidligere lærer ved Royal Academy of Dramatic Art. Hans familie var jødisk. Swift var gift med forfatterinden Margaret Drabble fra 1960 til 1975. Han var far til en datter og to sønner.

Swift døde 1. februar 2019, 82 år gammel. Han tilbragte sin sidste tid sammen med familien efter et kort ophold på St. Mary's Hospital, London.

Referencer

Eksterne henvisninger 
 

Skuespillere fra England
Personer fra Liverpool